IDEAS

**PARA UNHA HOMILÍA CON NENOS**

19 NOVEMBRO 2023

Non é tanto ter talento

como saber facelo crecer

**1. VER: Tes talento?**

**-** Cando a veces nos preguntámonos que sabemos facer, cal é o noso maior talento, como mellorar os nosos talentos… É que todos temos calidades, posibilidades para facer unhas cousas mellor que outras.

***Que son os talentos?***

***Podemos facer crecer un talento?***

**2**. **XULGAR: Saber facer crecer os talentos**

**- No** evanxeo deste día, Xesús, a través dunha historia, fálanos dun pai que deixou os seus bens aos seus fillos: a un deulle cinco talentos, a outro dous e a outro un. Ao pasar o tempo pediulles que desen conta do que fixeran con eles.

**QUE NOS QUERE DICIR XESÚS?**

* Na parábola de Xesús, **un recibiu 3, outro 2 e outro 1.** Que fixeron con eles? Obtiveron recompensa? Que pasou co que o escondeu?
* **Todos temos uns talentos,** unhas capacidades: hai que ser conscientes deles, coñecelos e ***saber agradecelos a Deus*** que nolos regala. Que tes que agradecer ti?
* Os talentos son un **agasallo** pero tamén **son unha tarefa,** hai que poñerse a traballar, hai que desenvolvelos… Non podemos escondelos. Que facer? Poñelos ao servizo dos demais. Isto require *esforzo, entrega, constancia, dispoñibilidade… e, ao final, a satisfacción* do deber cumprido, da entrega que se vai realizando no día a día, da alegría de poñer en xogo o que gratuitamente o Señor nos regala.
* Este domingo celebramos a **Xornada Mundial dos Pobres, cuxo lema é “Non apartes o teu rostro do pobre” (Tb 4,7). Por iso explícanos Fano:** ***“Non se trata de dar ou recibir. Trátase de coñecer, achegarse, acompañar, dar instrumentos, querer, coidar… que ese sexa o teu talento, o noso talento”.***
* ***Cales son os teus talentos?***
* ***Como os desenvolves?***

**3. ACTUAR: Pon a crecer os teus talentos servindo**

- Non escondas nin enterres os teus talentos, descúbreos, agradéceos, desenvólveos, ponos a disposición dos outros.

- Nesta X**ornada dos Pobres** descubrimos que necesidades hai ao noso arredor, que podemos compartir. e non esquecemos que todos somos irmáns, que o pobre é o rostro de Cristo.

 ***Que imos facer?***

**LECTURAS**

**PROVERBIOS 31,10-31: *Traballa coa destreza das súas mans.***

Unha muller forte, quen a achará? Supera en valor ás perlas. O seu marido fíase dela, pois non lle faltan riquezas.

Tráelle ganancias, non perdas, todos os días da súa vida. Busca a la e o liño e trabállaos coa destreza das súas mans.

Aplica as súas mans ao fuso, cos seus dedos sostén a roca. Abre as súas mans ao necesitado e tende os seus brazos ao pobre.

Enganosa é a graza, fugaz a fermosura; a que teme ao Señor merece loanza. Cantádelle polo éxito do seu traballo, que as súas obras exáltena en público.

*Palabra do Señor.*

**Salmo 127: R/. Ditosos os que temen o Señor.**

**1ª Tesalonicenses 5,1-6*: Que o día do Señor non vos sorprenda como un ladrón.***

**Mt 25, 14…: *Como fuches fiel no pouco, entra… do teu Señor***

|  |
| --- |
| **Narrador:** Naquel tempo, díxolles Xesús aos seus discípulos esta parábola:**Xesús:** «Un home, ao irse de viaxe, chamou os seus servos e deixounos ao cargo dos seus bens: a un deixoulle cinco talentos, a outro dous, a outro un, a cada cal segundo a súa capacidade; logo marchouse. Ao cabo de moito tempo vén o señor daqueles servos e ponse a axustar as contas con eles. Achegouse o que recibira cinco talentos e presentoulle outros cinco, dicindo: **Empregado 1:** **-“Señor, cinco talentos deixáchesme; mira, gañei outros cinco”.** **Xesús:** O seu señor díxolle: **O señor:** *-“Ben, servo bo e fiel; como fuches fiel no pouco, dareiche un cargo importante; entra no gozo do teu señor”».* **Xesús:** Achegouse logo o que recibira dous talentos e dixo: **Empregado 2:** *-“Señor, dous talentos deixáchesme; mira, gañei outros dous”.* **Xesús:** O seu señor díxolle: **O señor:** *-“Ben, servo bo e fiel; como fuches fiel no pouco, dareiche un cargo importante; entra no gozo do teu señor”.* **Xesús:** Achegouse tamén o que recibira un talento e dixo: **Empregado 3:** - *“Señor, sabía que es esixente, que segas onde non sementas e recolles onde non esparexes, tiven medo e fun esconder o teu talento baixo terra. Aquí tes o teu”.* **Xesús: -“**O señor respondeulle: **O señor:** *- “Es un servo neglixente e folgazán. Conque sabías que sego onde non semento e recollo onde non esparexo? Pois debías poñer o meu diñeiro no banco, para que, ao volver eu, puidese recoller o meu cos intereses.* ***Quitádelle o talento e dádello ao que ten dez****. Porque ao que ten daráselle e sobraralle, pero ao que non ten, quitaráselle ata o que ten. E a ese servo inútil botádeo fóra, ás tebras; alí será o pranto e o renxer de dentes”».* Palabra do Señor. ***(Narrador-Xesús-Empregado 1 – 2 - 3- O señor).*** |